CELEX: 62021TN0663
Language: da
Date: 2021-10-08 00:00:00
Title: Sag T-663/21: Sag anlagt den 8. oktober 2021 — Zegers mod Kommissionen

17.1.2022   
            
            
               DA
            
            
               Den Europæiske Unions Tidende
            
            
               C 24/44
            
         
      Sag anlagt den 8. oktober 2021 — Zegers mod Kommissionen
      (Sag T-663/21)
      (2022/C 24/58)
      Processprog: engelsk
      
         Parter
      
      
         Sagsøger: Tanja Zegers (Hoeilaart, Belgien) (ved advokat C. Bernard-Glanz)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 3. december 2020 om afslag på sagsøgerens ansøgning om overførsel af pensionsrettigheder og om fornødent afgørelsen om afslag på klagen annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat et enkelt anbringende om en fejlagtig vurdering, tilsidesættelse af artikel 11, stk. 2, i bilag VIII til vedtægten og tilsidesættelse af princippet om nemo auditur propriam turpitudinem allegans, for så vidt som:
      
                  —
               
               
                  Kommissionen undlod at tage hensyn til en periode på 18 år og 6 måneder med pensionsrettigheder, som kunne overføres, og derved foretog en fejlagtig vurdering af de faktiske omstændigheder og tilsidesatte artikel 11, stk. 2, bilag VIII til vedtægten ved at hævde, at de pensionsrettigheder, som hun havde ansøgt om overførsel af, var optjent, efter at hun havde tiltrådt tjenesten ved Unionen, idet hendes medlemskab af Algemeen Burgerlijk Pensioen-Fonds (ABP) ophørte den 31. januar 2015, uden at foretage en sondring mellem perioderne fra den 1. juli 1992 til den 31. december 2010 og fra den 1. januar 2011 til den 31. januar 2015.
               
            
                  —
               
               
                  Kommissionen ikke med føje kunne afslå sagsøgerens ansøgning om overførsel af pensionsrettigheder, eftersom den ikke tog skridt til at sikre, at ABP eller tilsynsorganet herfor i Nederlandene tilvejebragte den nødvendige beregning, idet dette ville være ensbetydende med, at Kommissionen kan drage fordel af sin egen undladelse, hvilket er i strid med princippet nemo auditur propriam turpitudinem allegans.